Geskep op Vrydag, 07 April 2017 09:10
Geld is belangrik. Dit maak mos alles reg wat krom is – of hoe?
Die Bybel waarsku ons teen 'n liefde vir geld en die slaggate op die pad wanneer ons materiële welvaart najaag. Tog verwag God dat ons verantwoordelik sal optree met die geld wat Hy aan ons toevertrou het.
Geskep op Dinsdag, 14 Februarie 2017 15:22
Februarie is 'n tyd wanneer alles in rooi getooi is – rooi rose, rooi bokse sjokolade, rooi klere. En alles is met rooi harte versier en met rooi linte toegedraai. Laat die liefde seëvier. Liefde. Dit was al die tema van soveel boeke, rolprente en liedjies. Mans en vrouens smag daarna, ander het al daarvoor gesterf en selfs vir liefde moord gepleeg. Ondanks al die singery, dansery en worsteling, ontwyk die liefde steeds talle mense.
Geskep op Woensdag, 01 Februarie 2017 13:20
Tydens verlede jaar se Comrades Marathon het twee vriende van Gauteng R14 000 ingesamel deur vir Bybels te hardloop.
Douw Prinsloo en Cornelia Hutchinson was oorbluf deur die liefde en ondersteuning wat hulle van vriende, familie en selfs onbekendes gekry het in hul poging om die Bybelsaak te bevorder.
Vanjaar gaan Douw weer dié ikoniese en uitmergelende 87 km wedloop aandurf terwyl hy in die proses ook weer vir Bybels gaan hardloop. Dié keer is daar egter 'n bykomende uitdaging.
Word Riders op die Filippynse manier
Geskep op Dinsdag, 17 Januarie 2017 16:15
'n Groep motorfietsryers, die Word Riders, kom een keer elke jaar saam onder die vaandel van die Bybelgenootskap van Suid-Afrika, vir 'n weeklange toer waartydens Bybels aan graad 7-leerders by skole in van die armste dele van ons land oorhandig word. Die Filippynse Bybelgenootskap is deur die projek aangegryp en het nou ook hul eie Word Riders-groep wat soortgelyke uitreikwerk doen. Stigter en organiseerder van die Suid-Afrikaanse Word Riders, Francois Sieberhagen, en Word Riders-veterane, Tony de Melim en Manfred Haarde, het die Filippynse Word Riders in November tydens 'n toer na die noorde van dié land vergesel. Francois deel hul ervaring ...